cyanic-selkie/wikianc huggingface dataset:
แอสพาราจีน
แอสพาราจีนถือเป็นกรดอะมิโนชนิดแรกที่ถูกค้นพบ โดยหลุยส์ นีกอลา โวเกอแล็ง และปีแยร์ ฌ็อง รอบีแก นักเคมีชาวฝรั่งเศสสกัดแอสพาราจีนจากน้ำหน่อไม้ฝรั่งในปี ค.ศ. 1806 แอสพาราจีนเป็นกรดอะมิโนที่ร่างกายสามารถสังเคราะห์ได้จากการเปลี่ยนออกซาโลแอซิเตตเป็นแอสปาร์เตต ก่อนแอสปาร์เตตจะถูกเปลี่ยนเป็นแอสพาราจีนด้วยเอนไซม์แอสพาราจีนซินทีเทส
แอสพาราจีนพบในสัตว์ เช่น ผลิตภัณฑ์นม ไข่ เนื้อสัตว์ อาหารทะเล และในพืช เช่น หน่อไม้ฝรั่ง มันฝรั่ง ถั่ว ธัญพืช เป็นกรดอะมิโนที่มีส่วนในการสร้างโปรตีน เอนไซม์และเนื้อเยื่อในร่างกาย รวมถึงมีความสำคัญในการเสริมสร้างพัฒนาการทางสมอง
ยุทธการที่โบรดี (ค.ศ. 1941)
ยุทธการที่โบรดี(ชื่ออื่นๆที่ถูกใช้รวมถึงยุทธการที่ดับนา, ยุทธการที่ดับโน, ยุทธการที่โรฟเน,ยุทธการที่โรฟเน-โบรดี)เป็นการสู้รบของรถถังระหว่างกลุ่มพันเซอร์ที่ 1 ของเหล่ากองทัพที่ 3 และเหล่ากองทัพที่ 48 (ยานยนต์) และห้าเหล่ายานยนต์ของกองทัพที่ 5 และกองทัพที่ 6 ของโซเวียตในรูปแบบสามเหลี่ยมโดยเมืองดับโน Lutsk และโบรดีในช่วงระหว่างวันที่ 23 และ 30 มิถุนายน ค.ศ. 1941 เป็นที่รู้จักในประวัติศาสตร์โซเวียตว่าเป็นส่วนหนึ่งของ"ยุทธการป้องกันชายแดน" แม้ว่ากองทัพแดงจะได้สร้างความสูญเสียอย่างมากต่อกองทัพเยอรมัน พวกเขาก็ถูกหลงกลและประสบความสูญเสียรถถังเป็นอย่างมากเช่นกัน ด้วยพลาธิการทางทหารที่แย่ อำนาจเหนือน่านฟ้าของเยอรมันรวมทั้งความล้มเหลวในการบัญชาการและการควบคุมในกองทัพแดงได้สร้างความมั่นใจว่าจะได้รับชัยชนะสำหรับเวร์มัคท์ แม้ว่ากองทัพแดงจะมีจำนวนมากมายมหาศาลและเทคโนโนโลยีที่เหนือกว่า
ยุทธการครั้งนี้เป็นการรบบนยานเกราะที่ดุเดือดที่สุดในช่วงเปิดฉากของปฏิบัติการบาร์บารอสซา และเมื่อเร็วๆนี้นักวิชาการได้พิจารณาว่าเป็นการต่อสู้รบรถถังที่ใหญ่ที่สุดในสงครามโลกครั้งที่สอง มากกว่ายุทธการที่โปรโฮรอฟกาที่มีชื่อเสียงโด่งดัง
เล่งฮู้ชง
เล่งฮู้ชง (令狐冲) เป็นตัวเอกของ เรื่อง กระบี่เย้ยยุทธจักร นิยายของกิมย้ง เป็นตัวละครที่มีเอกลักษณ์อย่างยิ่ง คือ แม้เป็นคนที่อารมณ์เฮฮา แต่ในใจเขานั้นถวิลหาความสุขอันแท้จริงอย่างคำว่า ยิ้มเย้ยยุทธจักร อันหมายถึง หัวเราะความเป็นไปแห่งโลกความจริง บุคคลเช่นนี้หาได้ยากยิ่งในทุกสังคม จิตใจคนเราต้องการความยิ่งใหญ่ ชื่อเสียง เงินทอง ฯลฯ "หากแต่มีใครที่คิดหาความสงบอันแท้จริง และ ยิ้มเย้ยยุทธจักร"
ประวัติ
เล่งฮู้ชง เป็นเด็กกำพร้าที่งั๊กปุ๊กคุ้งเจ้าสำนักหัวซาน เก็บมาเลี้ยงดูและสอนวรยุทธ์ให้ จึงเป็นศิษย์เอกแห่งสำนักหัวซาน หรือสำนักฮั้วซัว เล่งฮู่ชงเป็นคนฉลาด ภายนอกเป็นคนช่างพูด ชอบสนุกเฮฮา ดื่มสุรา เล่นการพนัน และพูดจาทะลึ่งตึงตัง แต่ในจิตใจเป็นคนที่ยึดถึอคุณธรรม จึงมักยื่นมือเข้าช่วยเมือเห็นผู้อื่นมีภัย ครั้งหนึ่งได้ต่อสู้กับเถียนป๋อกวงโจรบ้ากามเพื่อปกป้องแม่ชีน้อยอี้ลิ้มให้พ้นภัย จนในที่สุดได้คบเป็นสหายกับเถียนป๋อกวง เล่งฮู่ชงแอบหลงรักงักเล้งซัง (ลูกสาวคนเดียวของ งั๊กปุ๊กคุ้ง) ซึ่งเป็นศิษย์น้องที่เติบโตมาด้วยกัน ด้วยความบังเอิญขณะอยู่ที่ผาสำนึกตนได้ต่อสู้กับเถียนป๋อกวงและได้พบกับสุดยอดเพลงกระบี่สุดยอดคือเก้ากระบี่เดียวดายหรือเก้ากระบี่ต๊กโกวจากอาจารย์ปู่ฮวงเช็งเอี๊ยง หลังจากได้รับถ่ายทอดวิชา อาจารย์ปู่ได้ขอให้เล่งฮู้ชงสัญญาว่าจะไม่บอกเรื่องราวที่ได้พบกับตน และที่มาของสุดยอดเพลงกระบี่ ด้วยความเป็นคนมีคุณธรรมเล่งฮู้ชงจึงเก็บเรื่องทั้งหมดไว้เป็นความลับ ภายหลังได้ใช้วิชาเก้ากระบี่เดียวดายช่วยเหลือสำนักให้พ้นภัย แต่ไม่ยอมบอกที่มาของเพลงกระบี่จึงทำให้อาจารย์และคนอื่น ๆ ในสำนักรวมถึงงักเล้งซังเข้าใจผิด และประกอบกับความริษยาของงักปุ๊กคุ้งที่เห็นลูกศิษย์มีวรยุทธ์เหนือกว่าตัวเอง จึงถูกขับออกจากสำนัก และตัดเยื่อใยจากงักเล้งซัง หลังจากเที่ยวท่องยุทธจักรและค้นพบความจริงของยุทธภพ ที่มีแต่แก่งแย่ง ชิงดีชิงเด่น และได้พบรักกับเยิ่นอิ๋งอิ๋ง (ลูกสาวของเยิ่นหว่อสิง ประมุขพรรคตะวันจันทราคนก่อน) จึงเร้นกาย ไม่ยุ่งเกี่ยวกับยุทธภพอีก
แหล่งข้อมูลอื่น
List of The Smiling, Proud Wanderer characters
วณิพก
วณิพก (Minstrel) หมายถึง คนที่ขับกล่อมผู้คนที่สัญจรด้วยเสียงเพลง บางคนก็ตีกลอง เป่าแคน ตามแต่ความสามารถ ในอดีตมีการแต่งเพลงขอทานเพื่อร้องแลกเงินอีกด้วย
รากศัพท์
คำว่า ”วณิพก” หรือ “วนิพก”  รากศัพท์มาจากภาษาบาลี - สันสกฤตของอินเดีย ไม่ใช่คำไทยแท้ดั้งเดิม หมายถึง คนที่ร้องเพลงและคนที่บรรเลงเพลงขอทาน ในประเทศไทยเข้าใจว่าการรับเอาคำเหล่านี้มาใช้ มีความสัมพันธ์เกี่ยวข้องกับเรื่องราวในพระพุทธศาสนา โดยเห็นได้จากคัมภีร์พระไตรปิฎกในพระพุทธศาสนา ที่ได้รับอิทธิพลในการนำคำของภาษาบาลี-สันสกฤต ของอินเดียเข้ามาใช้ในสังคมไทย ดังเช่นที่ปรากฏในพระสุตันตปิฎก ในหมวดอวุฎฐิกสูตร ซึ่งพูดถึงบุคคลต่างๆที่สัมพันธ์กับการปฏิบัติทาน ได้แก่สมณะชีพราหมณ์ คนกำพร้า คนเดินทาง วณิพก และยาจก ซึ่งถือว่าเป็นชนชั้นที่ต่ำต้อย อดอยากและ เร่ร่อน ที่มนุษย์ร่วมโลกจะต้องให้การสงเคราะห์ช่วยเหลือ (พระไตรปิฏกฉบับสยามรัฐ เล่มที่ 25 บรรทัดที่ 5864-5901 ,พ.ศ. 2468-2473 หน้าที่ 258-260)
พ.ร.บ.ควบคุมการขอทาน
ร้อยเอกนายแพทย์ยงยุทธ มัยลาภ โฆษกประจำสำนักนายกรัฐมนตรี กล่าวภายหลังการประชุม ครม. ว่า ครม.เห็นชอบ พ.ร.บ.ควบคุมการขอทาน โดยให้กระทรวงพัฒนาสังคมและความมั่นคงของมนุษย์ (พม.) ดำเนินการแก้ไขจัดระเบียบขอทาน ยกเลิก พ.ร.บ. ขอทาน พ.ศ. 2484 ทั้งนี้มีการตั้งคณะกรรมการควบคุมการขอทาน ห้ามมิให้บุคคลใดทำการขอทาน พร้อมการระบุลักษณะผู้ที่เป็นขอทาน อาทิ การกระทำที่ให้ผู้อื่นมอบทรัพย์สินให้โดยไม่ได้มีการทำงานตอบแทนหรือด้วยทรัพย์สินใด การกระทำใดให้ผู้อื่นเกิดความสงสารโดยไม่ได้มีการทำงานตอบแทนหรือด้วยทรัพย์สินใด รวมถึงไม่ให้มีการแสดงในที่สาธารณะ โดยขอรับทรัพย์สินตามผู้ฟังสมัครใจ ซึ่งการเล่นดนตรีในที่สาธารณะ ต้องมีการขออนุญาตต่อเจ้าพนักงานในท้องถิ่นนั้นก่อน และกฎกระทรวงต้องมีการกำหนดพื้นที่ในการแสดงด้วย
อะตอมไฮโดรเจน
อะตอมไฮโดรเจน (hydrogen atom) คืออะตอมของไฮโดรเจนซึ่งเป็นธาตุเคมีชนิดหนึ่ง อะตอมที่มีค่าประจุไฟฟ้าเป็นกลางประกอบด้วยโปรตอนที่มีประจุบวกหนึ่งตัว และอิเล็กตรอนที่มีประจุลบหนึ่งตัวโคจรอยู่โดยรอบนิวเคลียสด้วยแรงคูลอมบ์ อะตอมไฮโดรเจนเป็นส่วนประกอบทางเคมีประมาณ 75% ของมวลพื้นฐานทั้งหมดของเอกภพนี้ (มวลเอกภพส่วนใหญ่ไม่ได้อยู่ในรูปแบบธาตุเคมี หรือแบริออน แต่ส่วนใหญ่อยู่ในรูปของสสารมืดและพลังงานมืด)
รายชื่อประเทศเรียงตามจำนวนประชากรในปี พ.ศ. 2482
นี้คือ'''รายชื่อประเทศเรียงตามจำนวนประชากรในปี พ.ศ. 2482''' ตัวเลขประมาณการอยู่ที่ประมาณต้นปีและตัวเลขประชากรที่แน่นอนสำหรับประเทศที่มีการสำรวจสำมะโนประชากรในปี พ.ศ. 2482 (ซึ่งอยู่ในช่วงเวลาต่าง ๆ ในปีนั้น)
รายชื่อบุคคลจากมหาวิทยาลัยเทคโนโลยีราชมงคลล้านนา
รายนามบุคคลจากมหาวิทยาลัยเทคโนโลยีราชมงคลล้านนา
ออกซิเจน
ออกซิเจน (Oxygen) เป็นธาตุในตารางธาตุที่มีสัญลักษณ์ O และเลขอะตอม 8 ธาตุนี้พบมาก ทั้งบนโลกและทั่วทั้งจักรวาล โมเลกุลออกซิเจน (O2 หรือที่มักเรียกว่า free oxygen) บนโลกมีความไม่เสถียรทางเทอร์โมไดนามิกส์จึงเกิดปฏิกิริยาออกซิเดชันกับธาตุอื่น ๆ ได้ง่าย ออกซิเจนเกิดขึ้นครั้งแรกในโลกจากการสังเคราะห์ด้วยแสงของแบคทีเรียและพืช
การทดลองในยุคแรก
ในช่วงปลายศตวรรษที่ 17 โรเบิร์ต บอยล์ ได้พิสูจน์ว่าออกซิเจนเป็นสิ่งจำเป็นสำหรับการเผาไหม้ โดยนักเคมีชาวอังกฤษ จอห์น มาร์โยว์ (1541–1679) ได้ปรับปรุงการทดลองนี้โดยผลการทดลองพบว่า ไฟต้องการอากาศเพียงบางส่วนเท่านั้น ซึ่งเรียกว่า ไนโตรออเรียส (nitroaereus) ซึ่งในการทดลองหนึ่ง เขาพบว่าออกซิเจนแทรกเข้าไปในภาชนะปิดบนน้ำ ที่มีหนูและเทียนไขอยู่ในภาชนะดังกล่าว ทำให้ระดับน้ำสูงขึ้น และแทนที่ 1 ใน 4 ของปริมาตรอากาศก่อนดับเทียน ซึ่งจากการทดลองดังกล่าว สันนิษฐานได้ว่า ไนโตรออเรียสถูกใช้ในกระบวนการหายใจ และการเผาไหม้
มาร์โยว์พบว่า น้ำหนักของพลวงจะเพิ่มขึ้นเมื่อให้ความร้อน และอนุมานได้ว่า ไนโตรออเรียสต้องการรวมตัวกับสารดังกล่าว ซึ่งเขาคิดว่า ปอดสามารถแยกไนโตรออเรียสจากอากาศ และเข้าสู่เลือด อีกทั้งมีผลต่อความอบอุ่นของสัตว์และการเคลื่อนไหวของกล้ามเนื้อ โดยเป็นผลจากปฏิกิริยาของไนโตรออเรียสกับสารบางชนิดในร่างกาย ซึ่งรายงานการทดลองเหล่านี้ และแนวคิดดังกล่าวได้รับการตีพิมพ์ในปี ค.ศ. 1668 เรื่อง "แทรคทาทุส ดูโอ" (Tractatus duo) ในหนังสือ "ดี เรสไพราติโอน" (De respiratione)
แหล่งกำเนิด
ออกซิเจน เป็นส่วนประกอบที่สำคัญและมีปริมาณเป็นอันดับ 2 ในส่วนประกอบของบรรยากาศโลกคือมีประมาณ 20.947% โดยปริมาตร
สารประกอบออกซิเจน
เนื่องด้วยค่าอิเล็กโตรเนกาติวิตี ของออกซิเจน จะเกิดพันธะเคมี กับธาตุอื่น ๆ ได้เกือบหมด (และนี่คือจุดเริ่มต้นของคำจำกัดความว่า ออกซิเดชัน) มีเพียงก๊าซมีตระกูลเท่านั้นที่หนีรอดจากปฏิกิริยาออกซิเดชันไปได้ และออกไซด์ที่มีชื่อเสียงที่สุดก็คือ ไดไฮโดรเจนโมโนออกไซด์ หรือ น้ำ (H2O)
ทางการแพทย์
ใช้ทางการแพทย์เมื่อผู้ป่วยมีออกซิเจนไม่เพียงพอต่อการดำรงชีวิตทำให้ต้องหยิบเครื่องช่วยหายใจมาช่วยผู้ป่วย
วัดเกาะตาเถียร
วัดเกาะตาเถียร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไม้งาม อำเภอเมืองตาก จังหวัดตาก มีที่ดินตั้งวัดเนื้อที่ 8 ไร่ 25 ตารางวา อาณาเขตทิศเหนือยาว 74 วา ติดต่อกับที่ดินนางช้วน และนายแปลก ทิศใต้ยาว 75 วา ติดต่อกับทางเดินสาธารณะ ทิศตะวันออกยาว 47 วา ติดต่อกับคลองส่งน้ำชลประทาน ทิศตะวันตกยาว 37 วา ติดต่อกับถนนหลวง และมีธรณีสงฆ์ 1 แปลง เนื้อที่ 1 ไร่ 30 ตารางวา
วัดเกาะตาเถียรสร้างขึ้นราว พ.ศ. 2351 มีนามตามชื่อบ้าน โดยมีนายกัณฑ์โพธิ์กัณฑ์ กับนายสุก พรมมาเป็นผู้อุปถัมาภ์วัดในระยะแรก ๆ ต่อมาชาวบ้านเกาะตาเถียรร่วมใจกันก่อสร้างและพัฒนาวัดนี้จนได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 ได้ผูกพัทธสีมาเมื่อ พ.ศ. 2486
อาคารเสนาสนะภายในวัดสร้างต่างวาระกัน ที่สำคัญคือ หอไตรสร้างเมื่อ พ.ศ. 2445 และหอสวดมนต์สร้างเมื่อ พ.ศ. 2457 กว้าง 6 เมตร ยาว 10 เมตร อุโบสถสร้างเมื่อ พ.ศ. 2491 ศาลาการเปรียญกว้าง 9 เมตร ยาว 9 เมตร ยาว 11 เมตร สร้างเมื่อ พ.ศ. 2526 สำหรับปูชนียวัตถุมีพระประธานในอุโบสถ 1 องค์ พระพุทธรูปอื่นอีกจำนวน 4 องค์เป็นของเก่าเนื้อสัมฤทธิ์
โซโล ซิโกอา
โจเซฟ ฟาตู (Joseph Fatu; เกิดวันที่ 18 มีนาคม ค.ศ. 1993) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อวงว่า โซโล ซิโกอา (Solo Sikoa) เขายังเป็นส่วนหนึ่งของกลุ่มที่เรียกว่า The Bloodline กับพี่น้องของเขา The Usos ลูกพี่ลูกน้องของพวกเขา Roman Reigns พร้อมด้วยที่ปรึกษาพิเศษของเขา Paul Heyman และอดีตสมาชิกกิตติมศักดิ์ Sami Zayn
Fatu เป็นสมาชิกคนหนึ่งของตระกูลนักมวยปล้ำชาวซามัวที่มีชื่อเสียง Anoaʻi ซึ่งนอกจากพี่ชายและลูกพี่ลูกน้องของเขาแล้ว ยังรวมถึงพ่อของเขา Rikishi ลุง Umaga ลูกพี่ลูกน้องของพ่อของพวกเขา WWE Hall of Famer Yokozuna, Rosey และผ่านทางภราดรภาพทางสายเลือดระหว่างกัน หลวงปู่ทวดของพวกเขา Amituana'i Anoa'i และ Peter Maivia, The Rock เขายังเป็นน้องเขยของนาโอมิซึ่งแต่งงานกับจิมมี
การปฏิวัติซีดาร์
การปฏิวัติซีดาร์ (Cedar Revolution; ثورة الأرز) หรือ การลุกฮือเพื่อเอกราช (Independence Intifada; انتفاضة الاستقلال) เป็นกลุ่มการชุมนุมประท้วงในประเทศเลบานอน (โดยเฉพาะในเมืองหลวงเบรุต) ที่ปะทุขึ้นหลังการลอบสังหารเราะฟีก อัลฮะรีรี อดีตนายกรัฐมนตรีเลบานอน การเคลื่อนไหวนี้เป็นที่ยอมรับและจดจำในฐานะการเรียกร้องที่ใช้สันติวิธีและปราศจากความรุนแรง และใช้เพียงวิธีการต่อต้านอย่างสงบ
เป้าหมายหลักของการชุมนุมคือการถอนกำลังทัพของซีเรียออกจากเลบานอน และขับไล่รัฐบาลที่สนับสนุนซีเรียอย่างหนักออกจากตำแหน่งโดยแทนที่ด้วยผู้นำที่ปราศจากการชักจูงทางการเมืองมากขึ้น, การตั้งคณะกรรมการนานาชาติเพื่อสอบสวนการฆาตกรรมของอดีตนายกรัฐมนตรีอัลฮะรีรี, การลาออกของเจ้าหน้าที่ความมั่นคง และการจัดการเลือกตั้งทั่วไปที่เป็นอิสระและเป็นประชาธิปไตย ผู้ประท้วงเรียกร้องไม่ให้มีอิทธิพลของซีเรียในการเมืองเลบานอนอีก นับตั้งแต่การชุมนุมเริ่มปะทุขึ้น ซีเรียได้ตั้งกองกำลังไว้ 14,000 นาย รวมถึงเจ้าหน้าที่อื่นในเลบานอน ผลจากการประท้วงทำให้กองกำลังซีเรียถอนทัพออกจากเลบานอนโดยสมบูรณ์ในวันที่ 27 เมษายน 2005 ประกอบกับการล้มเลิกรัฐบาลที่สนับสนุนซีเรีย ซีเรียเข้ามามีบทบาทในการเมืองของเลบานอนนับตั้งแต่การเข้ายึดครองเลบานอนของซีเรียในสงครามกลางเมืองเลบานอน
พิพิธภัณฑ์เรือ
พิพิธภัณฑ์เรือ หรือที่เรียกว่า อนุสรณ์เรือ คือเรือที่ได้รับการอนุรักษ์และดัดแปลงเป็นพิพิธภัณฑ์ที่เปิดให้ประชาชนทั่วไปเข้าชมเพื่อการศึกษาหรือเพื่อเป็นอนุสรณ์ บางส่วนยังใช้เพื่อวัตถุประสงค์ในการฝึกอบรมและคัดเลือก โดยส่วนใหญ่ใช้สำหรับเป็นพิพิธภัณฑ์ ซึ่งมีเรือจำนวนน้อยที่ยังคงปฏิบัติการอยู่และสามารถเคลื่อนที่ได้ตามปกติ
มิลลิเมตรปรอท
มิลลิเมตรปรอท เป็นหน่วยวัดความดัน เดิมหมายถึงความดันภายนอกที่ทำให้ปรอทในหลอดแก้วสูงขึ้น 1 มิลลิเมตร ในปัจจุบันมีค่าที่แม่นยำอยู่ที่ 13.5951 × 9.80665 = 133.322387415 ปาสกาล ใช้อักษรย่อว่า "mmHg" หน่วยนี้ไม่ใช่หน่วยในระบบหน่วยวัดระหว่างประเทศ (SI) แต่นิยมใช้ในหลายสาขาวิชา เช่น การแพทย์
ประเทศฟีจีในโอลิมปิกเยาวชนฤดูร้อน 2018
ประเทศฟีจี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติฟีจีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศฟีจีไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
BAN
BAN หรือ Ban หรือ ban สามารถหมายถึง
ชื่อยาที่ได้รับอนุญาตของอังกฤษ
ชื่อยาที่รับอนุญาตของอังกฤษ (British Approved Name หรือ BAN) เป็นชื่อเรียกหมวดเภสัชภัณฑ์ซึ่งได้รับอนุญาตจากทางการอังกฤษแล้วตามที่ประกาศกำหนดในตำรับยาแห่งอังกฤษ (British Pharmacopoeia) ทั้งนี้ ชื่อนี้มิได้ใช้แต่เฉพาะในประเทศอังกฤษเท่านั้น แต่ยังทั่วสากลโลกโดยเฉพาะในประเทศสมาชิกเครือจักรภพ
ตำรับยาสูตรผสม
BAN มีความเป็นพิเศษไม่เหมือนใครอย่างหนึ่งคือ ระบบจะจัดหมวดหมู่ยาสูตรผสมเป็นการเฉพาะแยกจากตำรับยาที่มีตัวยาสำคัญเพียงตัวเดียว ตัวอย่างเช่น BAN โค-อม็อกซิคลาฟ (Co-amoxiclav) เป็นยาสูตรผสมที่มีตัวยาสำคัญคือ อม็อกซี่ซิลลิน (amoxicillin) และ กรดคลาวูลานิค (clavulanic acid) ตำรับยาส่วนใหญ่จะแสดงรายละเอียดของสูตรง่ายโดยการบอกว่ามีตัวยาในตำรับดังนี้เช่น  "อม็อกซี่ซิลลิน กับ  กรดคลาวูลานิค"
รถไฟใต้ดินกาตาเนีย
รถไฟใต้ดินกาตาเนีย (Metropolitana di Catania) เป็นเส้นทางรถไฟใต้ดินที่ให้บริการในเมืองกาตาเนีย เกาะซิซิลี ประเทศอิตาลี เป็นรถไฟใต้ดินที่อยู่ใต้สุดในยุโรป เริ่มดำเนินการเมื่อวันที่ 27 มิถุนายน ค.ศ. 1999 มีระยะทางประมาณ 4 กิโลเมตร
ชื่อยาที่รับอนุญาตของอเมริกา
ชื่อยาที่รับอนุญาตแบบอเมริกา (United States Approved Name หรือ USAN) เป็นชื่อทางการหรือชื่อสามัญที่ใช้เรียก สารประกอบเคมี ที่ใช้ทางเภสัชกรรม ที่มีอยู่ใน ตำรับยา ของ สหรัฐอเมริกา (USP)
ชมพู่แก้มแหม่ม (ละครโทรทัศน์)
ชมพู่แก้มแหม่ม เป็นละครโทรทัศน์แนวโรแมนติก-คอมเมดี้ บทประพันธ์ของ สีสวลี บทโทรทัศน์โดย อุเบกขา กำกับการแสดงโดย ศุภฌา ครุฑนาค ผลิตโดย บริษัท เมกเกอร์ เจ กรุ๊ป จำกัด ออกอากาศทุกวันศุกร์–อาทิตย์ เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย วรฤทธิ์ เฟื่องอารมย์, ภีรนีย์ คงไทย, กิตติคุณ สัมฤทธิ์พันธ์สุข, แอนเน็ท เธท และนักแสดงชั้นนำอีกมากมาย เริ่มตอนแรกวันที่ 29 มีนาคม พ.ศ. 2551–27 เมษายน พ.ศ. 2551
Uranoscodon
Uranoscodon เป็นสกุลของกิ้งก่า iguanomorph มีเพียงสปีชีส์เดียวเรียกว่า diving lizard, brown tree climber หรือ mophead iguana (Uranoscodon superciliosus) ซึ่งอยู่ในวงศ์ Tropiduridae เป็นกิ้งก่าพื้นเขตร้อน
สปีชีส์ในสกุลนี้พบในเขตร้อนของอเมริกาใต้
วัดกะพังสุรินทร์
วัดกะพังสุรินทร์ พระอารามหลวง เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ปัจจุบันมีสมเด็จพระมหาวชิรมังคลาจารย์ (สงัด ปญฺญาวุโธ) เจ้าคณะใหญ่หนใต้ เป็นเจ้าอาวาส
ประวัติ
วัดกะพังสุรินทร์ สร้างเมื่อปี พ.ศ. 2440 โดยมีเจ้าเส เป็นผู้บริจาคที่ดินสร้างวัด ได้รับวิสุงคามสีมาเมื่อวันที่ 2 กันยายน พ.ศ. 2480 และผูกพัทธสีมาเมื่อวันที่ 4 พฤษภาคม พ.ศ. 2490 พื้นที่ตั้งวัดเป็นที่ราบ ภายในวัดมีพระอุโบสถ ซึ่งเป็นสถาปัตยกรรมท้องถิ่นภาคใต้ เสาไม้ฝาก่ออิฐถือปูน หลังคาหน้าจั่วต่างๆ ระดับสองชั้น ซึ่งกรมศิลปากรได้ขึ้นทะเบียนเป็นโบราณสถานเมื่อวันที 17 มีนาคม พ.ศ. 2542 วัดกะพังสุรินทร์เป็นที่ตั้งโรงเรียนพระปริยัติธรรมสหประชาสรรค์ และศูนย์ศึกษาพระพุทธศาสนาวันอาทิตย์ เจ้าอาวาสรูปแรกคือ พระครูวิเชียร ปัจจุบันมีสมเด็จพระมหาวชิรมังคลาจารย์ (สงัด ปญฺญาวุโธ) เป็นเจ้าอาวาสและดำรงตำแหน่งเจ้าคณะใหญ่หนใต้ พระราชวรากร (สงบ วรเสวี) เป็นรองเจ้าอาวาส และดำรงตำแหน่งเจ้าคณะจังหวัดตรัง
พระอุโบสถ
ภายในวัดมีพระอุโบสถเป็นสถาปัตยกรรมท้องถิ่นภาคใต้ เสาไม้ฝาก่ออิฐถือปูน หลังคาหน้าจั่วต่างๆ ระดับสองชั้น กว้าง 9.50 เมตร ยาว 15.40 เมตร วัดได้รับพระราชทานวิสุงคามสีมาเมื่อวันที่ 2 กันยายน พ.ศ. 2480 เขตวิสุงคามสีมา กว้าง 24 เมตร ยาว 36 เมตร อุโบสถถูกสร้างขึ้นในสมัยพระอธิการแย้มเป็นเจ้าอาวาส และสร้างเรื่อยมาจนถึงพระอธิการเพื่อม ผูกพัทธสีมาเมื่อวันที่ 4 พฤษภาคม พ.ศ. 2490 ตรงกับวันอาทิตย์ ขึ้น 15 ค่ำ เดือน 6 ปีกุน (ปีนี้เป็นอธิกมาส) โครงสร้างเสาไม้ ฝาผนังหล่อปูน หลังคา 2 ชั้น มุงกระเบื้องปูนชนิด 4 เหลี่ยม ต่อมาชำรุดไปตามกาลเวลา ซึ่งในปี พ.ศ. 2525 จัดการบูรณะเสียใหม่ในส่วนหลังคาในสมัยสมเด็จพระมหาวชิรมังคลาจารย์ (ครั้งดำรงสมณศกดิ์ที่พระปิฎกคุณาภรณ์) เป็นเจ้าอาวาส พ.ศ. 2525 รูปทรงยังคงรูปเดิมไว้ กระเบื้องหลังคาเปลี่ยนเป็นกระเบื้องลอนเล็กใช้มาจนถึงปัจจุบัน เพราะความเก่าแก่มานาน กรมศิลปากรจึงขึ้นทะเบียนเป็นโบราณสถานเมื่อวันที่ 17 มีนาคม พ.ศ. 2542 มีพื้นที่ 1 งาน 94 ตารางวา
ศาลาการเปรียญ
ศาลาการเปรียญ กว้าง 11 เมตร ยาว 18 เมตร สร้างเมื่อ พ.ศ. 2495 สมัยพระอธิการเพื่อม เป็นเจ้าอาวาส โครงสร้างคอนกรีตเสริมเหล็ก ใช้งานมาเป็นเวลาหลายปีจนชำรุดไปตามสภาพ ต่อมาภายหลังสมัยสมเด็จพระมหาวชิรมังคลาจารย์ เป็นเจ้าอาวาส รื้อออกสร้างใหม่ในนามเดิม กว้าง 17 เมตร ยาว 28 เมตร เป็นอาคาร 2 ชั้น
วัดทุ่งผึ้ง (จังหวัดน่าน)
วัดทุ่งผึ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งช้าง อำเภอทุ่งช้าง จังหวัดน่าน มีที่ดินตั้งวัดมีเนื้อที่ 6 ไร่
จากประวัติวัดระบุว่าวัดทุ่งผึ้งสร้างโดยหลวงพ่อหมึก (ตุ๊หมึก) พร้อมประชาชนบ้านทุ่งผึ้งเมื่อวันพฤหัสบดี ขึ้น 15 ค่ำ ปีขาล พ.ศ. 1865 และทำการบูรณะครั้งใหญ่เมื่อ พ.ศ. 2100 โดยท่านครูบาธรรมสิทธิ์ และได้ปลูกต้นโพธิ์ไว้ 5 ต้น ทางทิศตะวันตกของวัด ได้รับพระราชทานวิสุงคามสีมาเมื่อวันที่ 5 เมษายน พ.ศ. 2517 เขต วิสุงคามสีมา กว้าง 14 เมตร ยาว 28 เมตร อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2350
อาคารเสนาสนะประกอบด้วยอุโบสถ ศาลาการเปรียญและกุฏิสงฆ์ ปูชนียวัตถุมีพระประธานเป็นพระพุทธรูปปูนปั้น สร้างเมื่อ พ.ศ. 2350 และมีพระพุทธรูปมงคลสมฤทธิ์ 700 ปี (สำรวจ ปี 2541) ศิลปะล้านนารุ่นสิงห์ 2 ปางมารวิชัย หรือ ปางสะดุ้งมาร สร้างสมัยกรุงสุโขทัย สร้างด้วยทองสมฤทธิ์ ฐานกว้าง 10 นิ้วครึ่งหน้าตัก 10 นิ้ว ความสูงจากฐานถึงเกศา 10 นิ้ว ตำหนิพระพุทธรูป เกศาบิ่นตรงด้านขวา ฐานของพระบิ่นทางด้านซ้าย ฐานด้านขวาและด้านหน้าจะมีรู 5 รู พระพุทธรูปองค์นี้ค้นพบเมื่อ พ.ศ. 2513 ที่วัดร้างที่อยู่ห่างจากวัดทุ่งผึ้งประมาณ 1 กิโลเมตร
รายชื่อบุคคลจากมหาวิทยาลัยกรุงเทพ
รายนามบุคคลจากมหาวิทยาลัยกรุงเทพ
วัดสันป่าตอง
วัดสันป่าตอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยุหว่า อำเภอสันป่าตอง จังหวัดเชียงใหม่ จังหวัดเชียงใหม่ ที่ดินตั้งวัดมีเนื้อที่ 3 ไร่ 1 งาน 11 ตารางวา โฉนดเลขที่ 7413 มีที่ธรณีสงฆ์จำนวน 3 แปลง เนื้อที่ 2 ไร่ 20 ตารางวา โฉนดเลขที่ 7411 เลขที่ 7412 และเลขที่ 7414 ปัจจุบันมีพระครูอภินันท์เขมคุณ เขมนนฺโท เป็นเจ้าอาวาส
วัดสันป่าตองสร้างเมื่อ พ.ศ. 2320 ในสมัยสมเด็จพระเจ้าตากสินของราชวงค์จักรี สมัยพระเจ้ากาวิละเมืองเชียงใหม่ ตั้งเป็นวัดตามที่แจ้งในทะเบียนวัดที่จังหวัดได้ส่งมาเมื่อวันที่ 9 พฤษภาคม พ.ศ. 2350 ได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2517 เขตวิสุงคามสีมา กว้าง 8 เมตร ยาว 12 เมตร
อาคารเสนาสนะที่สำคัญ ได้แก่ อุโบสถสร้างจากคอนกรีตเสริมเหล็ก มีบานประตูหน้าต่าง แกะสลักด้วยลายดอกไม้และภาพพุทธประวัติตอนเสด็จบวช ศาลาการเปรียญ กุฏิสงฆ์ 2 หลัง หอไตรทำด้วยไม้แกะสลัก วิหาร ศาลาบำเพ็ญบุญ เจดีย์โบราณ
เวียโชลาอิโฟทาคลูบูริน
เวียโชลาอิโฟทาคลูบูริน (Vélhjólaíþróttaklúbburinn; อักษรย่อ: VÍK) เป็นสโมสรที่ให้การสนับสนุนกีฬาจักรยานยนต์ออฟโรดในประเทศไอซ์แลนด์
ประวัติ
องค์กรนี้ก่อตั้งขึ้นใน ค.ศ. 1978 แต่การได้รับสิ่งอำนวยความสะดวกในการฝึกฝนรวมถึงการแข่งขันสำหรับสมาชิกนั้นเป็นไปโดยยาก จนในที่สุด ใน ค.ศ. 2003 สโมสรแห่งนี้ก็ได้รับการมอบตำแหน่งจากเมืองเรคยาวิก และใน ค.ศ. 2005 ทางสโมสรได้เซ็นสัญญากับเทศบาลเมืองโอลฟูส โดยใช้พื้นที่บอลาโอดือ และโยเซพสดา ติดตามด้วยบอลาโอดือเป็นแห่งที่สามซึ่งนำมาใช้ในเดือนพฤษภาคม ค.ศ. 2006
ณ ปัจจุบัน ทางสโมสรได้เข้าร่วมการแข่งขันหลายรายการ และมีรายการที่ใหญ่ที่สุด คือ ทรานสแอตแลนติกออฟโรดชาเลนจ์ ซึ่งเป็นการแข่งขันมอเตอร์สปอร์ทที่ใหญ่ที่สุด รวมถึงเป็นหนึ่งในห้าของการแข่งขันกีฬาที่ใหญ่ที่สุดที่จัดขึ้นในประเทศนี้ และล่าสุด ได้มีผู้เข้าร่วมแข่งขัน 500 คน ในรายการทรานสแอตแลนติกออฟโรดชาเลนจ์
การแข่งขันที่ได้รับการสนับสนุนจากองค์กร
สโมสรแห่งนี้ได้จัดการแข่งขันเป็นจำนวนมากในแต่ละปี ทั้ง การแข่งมอเตอร์ครอส รวมถึง การแข่งเอ็นดูโร่
ยีราฟมาไซ
ยีราฟมาไซ (Masai giraffe, Maasai giraffe; ) เป็นสปีซีส์ของยีราฟ (Giraffa) ชนิดหนึ่ง
ยีราฟมาไซ พบกระจายพันธุ์มากที่สุดทางตอนใต้ของประเทศเคนยาและในประเทศแทนซาเนีย มีลักษณะเด่น คือ มีลายเป็นแผ่นเล็ก ขอบเป็นหยักขึ้นลงไม่มีรูปแบบที่แน่นอน ซึ่งแตกต่างไปจากยีราฟชนิดอื่น ๆ อย่างเห็นได้ชัด และตั้งแต่หัวเข่าลงไปจนถึงข้อเท้าจะเป็นสีขาว ไม่มีลาย
ยีราฟมาไซ ในตัวผู้มีน้ำหนักตั้งแต่ 1,100–1,900 กิโลกรัม ตัวเมีย 700 กิโลกรัม ตัวผู้มีความสูงประมาณ 5.5 เมตรหรือสูงกว่า ในขณะที่ตัวเมียประมาณ 4.9 เมตร ความยาวลำตัวประมาณ 2.5–3.7 เมตร ความยางหาง 75–130 เซนติเมตร อายุโดยเฉลี่ย 20–28 ปี thumb|left|ลายของยีราฟมาไซ
วัดบ่อเงิน (จังหวัดปทุมธานี)
เดิมทีวัดนี้ชาวบ้านเรียกว่า วัดโบสถ์ ตามวัดที่ผู้สร้าง อยู่มาหลายปียังมีชนอีกบางพวกเรียกวัดนี้ว่า วัดลาด ตามที่ตั้งที่อยู่ในที่ลาดและลุ่มมาก ต่อมาเรียกว่า "วัดบ่อเงิน" เพราะที่ดินบริเวณนี้เพราะชาวพุทธที่อุปการะมีมาก ประกอบกับพื้นที่แผ่นดินบริเวณนั้นมีมากมายหลายพันไร่ และเป็นที่ราบลุ่มทำนาข้าวได้ผลดี เมื่อข้าวดีทางวัดก็หาเงินได้มาก
ที่ดินที่สร้างวัด เดิมเป็นที่ดินของขุนวิเศษภักดี ซึ่งเป็นนายอำเภอเมืองปทุมธานีกับนางพ่วง ภรรยา และนายยม พร้อมบุตร ได้พร้อมใจกันมอบที่ดิน 1 แปลง กว้าง 2 เส้น ยาว 25 เส้น ให้แก่ พระครูบวรธรรมกิจ (หลวงปู่เทียน) เจ้าอาวาสวัดโบสถ์ อำเภอเมืองปทุมธานี ให้ถือเป็นกรรมสิทธิ์ที่ดินแปลงนี้ พระครูบวรธรรมกิจได้มอบให้นายหรั่งกับนายพุด เช่าทำนาโดยไม่ต้องเสียค่าเช่าเพียงแต่ให้หักร้างถางพงให้เตียนเพราะแต่ก่อนเป็นป่า แต่นายหรั่งกับนายพุดก็ทำนาได้ 2 ปีเท่านั้น จนเมื่อ พ.ศ. 2454 นายเผือนได้นิมนต์ ท่านพระครูบวรธรรมกิจ ไปทำพิธีตัดจุกที่บ้านตำบลคูตัน (เดิม) ได้ปรารภกับท่านพระครูธรรมกิจ เห็นว่าวัดอยู่ไกล หากตั้งสำนักสงฆ์บริเวณนี้สักแห่งคงดี ชาวบ้านเห็นด้วยจึงได้ร่วมกันสร้างวัดขึ้นเมื่อ พ.ศ. 2445 โดยได้เริ่มก่อสร้างศาลาการเปรียญ 3 ห้อง กุฏิ 3 ห้อง จนเมื่อ พ.ศ. 2456 จึงได้สร้างกุฏิอีก 2 หลัง หอสวดมนต์ 1 หลัง 3 ห้อง มีระเบียงรอบ มุงสังกะสี เมื่อ พ.ศ. 2470 ได้สร้างศาลาการเปรียญ 4 ห้อง มีระเบียงรอบ หลังคามุงกระเบื้อง พร้อมทั้งยกช่อฟ้าเสร็จ ทางวัดยังให้ทางราชการสร้างโรงเรียนในที่ธรณีสงฆ์แยกออกเป็นเนื้อที่ยาว 3 เส้น 5 วา ได้มีนางแก้ว ยกที่ดินให้อีกกว้าง 1 เส้น ยาว 3 เส้น รวมมอบถวายให้เป็นที่ธรณีสงฆ์
อุโบสถยาว 8 วา 2 ศอก กว้างวัดภายใน 3 วา 16 นิ้ว กว้างจากภายนอก 4 วา วัดจากพื้นสูงถึงเพดาน 3 วา 1 ศอก เมื่อ พ.ศ. 2490 ได้ผูกพัทธสีมาพร้อมฝังลูกนิมิต วัดได้รับพระราชทานวิสุงคามสีมาครั้งหลังเมื่อวันที่ 19 พฤศจิกายน พ.ศ. 2536
วัดบ่อเงินมีงานกุศลประจำปี คือการจัดงานตักบาตรพระร้อยและปิดทองพระในวันเดียวกัน ตรงกับวันแรม 6 ค่ำ เดือน 11 ของทุกปี
แอนน์ โรส นูตอง
เธอกลายมาเป็นที่รู้จักหลังจากตำรวจพยายามวิ่งไล่ผู้ประท้วงชาวพม่าในมยิจีนาที่กำลังประท้วงต่อต้านการรัฐประหารรัฐบาลที่มาจากการเลือกตั้งในปี 2021 โดยที่ผู้ประท้วงมีเพียงโล่และหมวกกันน็อคอย่างง่าย ส่วนตำรวจมีอาวุธครบมือ ระหว่างนั้นแม่ชีนูตองได้คุกเข่าลงบนพื้นและอ้อนวอนตำรวจให้อย่ากระทำความรุนแรงต่อเยาวชนที่ในเวลานั้นมาหลบซ่อนภายในคลินิกของเธอ พร้อมทั้งบอกกล่าวแก่ตำรวจว่าการชุมนุมเป็นไปอย่างสันติ ส่วนตำรวจก็เถียงกลับว่าตนต้องทำหน้าที่ของตน แม่ชีนูตองเสนอให้ตำรวจฆ่าตนทิ้งเสียหากตำรวจจำเป็นต้องก่อการฆาตกรรมจริง ๆ
การพูดคุยและเหตุการณ์ทั้งหมดถูกบันทึกและเผยแพร่บนสื่อออนไลน์ ต่อมาบีบีซี และ เดอะการ์เดียน ได้รายงานข่าวคลิปเหตุการณ์นี้ เรื่องนี้เป็นที่ทราบโดยสมเด็จพระสันตะปาปาผู้ต่อมาได้ทรงแถลงการณ์ชื่นชม
Eburopone
สปีชีส์ในสกุลนี้พบในแอฟริกา
อาจสามารถ
อาจสามารถ อาจหมายถึง
เพชฌฆาตหน้ากากพญายม
เพชฌฆาตหน้ากากพญายม (V for Vendetta) เป็นภาพยนตร์แอ็คชันตื่นเต้น กำกับโดย เจมส์ แมคเทียค บทภาพยนตร์โดย พี่น้องวาชอวสกี ออกฉายเมื่อปี 2548 เนื้อเรื่องมาจากหนังสือการ์ตูนชื่อเรื่องเดียวกัน โดย อลัน มัวร์และเดวิด ลอยด์ ภาพยนตร์ดังกล่าวมีฉากท้องเรื่องในกรุงลอนดอน ซึ่งเป็นสังคมดิสโทเปียในอนาคตอันใกล้ ฮิวโก วีฟวิงแสดงเป็นวี นักสู้เพื่อเสรีภาพผู้กล้าหาญและมีบารมี ผู้พยายามจุดชนวนการปฏิวัติต่อระบอบฟาสซิสต์อันโหดร้าย นำโดย อดัม ซุทเลอร์ ซึ่งกดขี่ประเทศ นาตาลี พอร์ตแมนแสดงเป็นอีวี เด็กหญิงชนชั้นกรรมกรซึ่งทราบภารกิจของวี และสตีเฟน รีแสดงเป็นนักสืบผู้นำการค้นหาอย่างเต็มที่เพื่อหยุดวี
กลุ่มการเมืองหลายกลุ่มมองภาพยนตร์ดังกล่าวว่าเป็นอุปมานิทัศน์ของการกดขี่โดยรัฐบาล นักอิสรนิยมและนักอนาธิปไตยได้ใช้สนับสนุนความเชื่อของตน
เรื่องย่อ
ช่วงปลายคริสต์ทศวรรษ 2020s โลกอยู่ในความวุ่นวายและสงคราม สหราชอาณาจักรอยู่ได้อย่างไม่วุ่นวายนักภายใต้ระบอบฟาสซิสต์ของพรรค Norsefire นักโทษการเมือง คนรักร่วมเพศ และผู้ที่สังคมไม่ต้องการถูกขังรวมกันอยู่ในค่ายกักกัน Evey Hammond เป็นผู้ประกาศข่าวหญิงของโทรทัศน์รัฐบาล เธอเกือบถูกตำรวจลับ "Fingermen" ข่มขืน แต่มีผู้สวมหน้ากากกาย ฟอคส์ ที่ชื่อว่า "V" มาช่วยไว้   เขาพาเธอไปที่หลังคาเพื่อดูเขาทำลาย the Old Bailey (อาคารศาลเก่าแก่ของลอนดอน) พรรค Norsefire ประกาศว่าเหตุการณ์ดังกล่าวเป็นการทำลายอาคารที่โครงสร้างไม่แข็งแรงในกรณีฉุกเฉิน แต่ V ตัดการถ่ายทอดโทรทัศน์ไปแล้วอ้างเป็นความรับผิดชอบในทันที  เขาขอให้ชาวอังกฤษลุกขึ้นต่อต้านรัฐบาลและพบกับเขาอีกครั้งในหนึ่งปีข้างหน้า ในวันที่ 5 พฤศจิกายน ด้านนอกอาคารรัฐสภาอังกฤษซึ่งเขาจะทำลายมันลงเสีย  Evey ช่วย V หลบหนี แต่ว่าถูกทำให้สลบลงไปเสียก่อน
V นำ Evey กลับมายังที่ซ่อนตัวใน the Shadow Gallery ซึ่งเขาบอกเธอให้ซ่อนตัวอยู่จนกว่าจะถึงวันที่ 5 พฤศจิกายน (Guy Fawkes Night) ในปีถัดไป หลังจากรู้ว่า V ได้สังหารเจ้าหน้าที่รัฐ เธอจึงหนีไปยังบ้านของหัวหน้าซึ่งเป็นผู้ดำเนินรายการตลกและสนทนาทั่วไปชื่อว่า Gordon Deitrich เพื่อให้ Evey เชื่อใจ Deitrich ได้แสดงห้องลับซึ่งเขาเก็บของต้องห้ามไว้มากมาย อาทิ  อัลกุรอาน ภาพวาดรูปภาพทางเพศโดย Robert Mapplethorpe  Deitrich อธิบายว่าเขาต้องปกปิดเพศสภาวะของเขาเพื่อรักษาอาชีพการงานในสถานีโทรทัศน์  เนื่องจาก Deitrich ได้แสดงโชว์เสียดสีรัฐบาลอย่างรุนแรง จึงถูกตรวจค้นและถูกสังหารระหว่างตรวจค้น  Evey ถูกจับกุมและถูกทรมานเพื่อให้บอกที่ซ่อนของ V ระหว่างที่ถูกขังอยู่นั้นเธอได้อ่านบันทึกของนักโทษอีกคนหนึ่งชื่อว่า Valerie Page ซึ่งถูกจับเพราะเป็นเลสเบี้ยน
ผู้คุมบอก Evey ว่าเธอจะถูกประหารหากไม่บอกที่ซ่อนของ V เธอเลือกที่จะตาย  ผู้คุมปล่อยเธอ และเธอพบว่าการจับกุมนี้เป็นเพียงการกระทำของ V เพื่อจะปลดปล่อยเธอจากความกลัว แต่บันทึกของนักโทษนั้นเป็นเรื่องจริง เป็นบันทึกของนักโทษที่ส่งมอบต่อมาให้ V หลายปีก่อนในช่วงที่เขาถูกจองจำเช่นกัน  แม้ว่า Evey จะโกรธและเกลียด V สำหรับสิ่งที่เขากระทำ เธอกลับพบว่าเธอแข็งแกร่งขึ้น เธอจากไปพร้อมกับสัญญาว่าจะกลับมาก่อนวันที่  5 พฤศจิกายน
นักสืบ Finch หัวหน้าตำรวจ Scotland Yard สืบหาตัวตนที่แท้จริงของ V และพบว่าเขาเป็นส่วนหนึ่งของโครงการอาวุธชีวภาพในสถานกักกันสำหรับ "ผู้เบี่ยงเบนทางสังคม" และผู้ขัดขืนทางการเมือง ใน Larkhill Finch พบว่าโครงการดังกล่าวที่ดำเนินการโดยเลขาธิการ Adam Sutler ทำให้เกิด "St. Mary's Virus" ซึ่งแพร่หลายออกไปทำให้คนตายกว่า 80,000 คน และทำให้เข้าใจกันไปว่าเป็นการก่อการร้าย ซึ่งความกลัวของประชาชนทำให้พรรค Norsefire ชนะการเลือกตั้งครั้งต่อมา และทำลายเสียงพรรคฝ่ายค้านทั้งหมด ทำให้สหราชอาณาจักรกลายเป็นรัฐเผด็จการ
เครือเจริญโภคภัณฑ์
เครือเจริญโภคภัณฑ์ ย่อเป็นซีพี เป็นกลุ่มธุรกิจที่ใหญ่ที่สุดในประเทศไทย มีธุรกิจหลักคืออาหารและการเกษตรผ่านทางบริษัทลูก เจริญโภคภัณฑ์อาหาร หรือ CPF ซึ่งมีรายรับ 116.5 พันล้านบาท และกำไร 6.747 พันล้านบาท (ข้อมูลปี 2005) นอกจากธุรกิจการเกษตรแล้ว เครือเจริญโภคภัณฑ์ยังทำธุรกิจอื่น ๆ อีกหลายชนิด เช่น ธุรกิจค้าปลีกร้านเซเว่น อีเลฟเว่น, ธุรกิจค้าส่งห้างแม็คโคร,โลตัส ธุรกิจโทรคมนาคมในบริษัททรู คอร์ปอเรชั่น เป็นต้น
ประวัติ
เจริญโภคภัณฑ์เริ่มต้นการทำธุรกิจขึ้นในปี พ.ศ. 2464 เมื่อเจี่ย เอ็กชอ และเจี่ย เซี่ยวฮุย เปิดร้านจำหน่ายเมล็ดพันธุ์ผักชื่อ "เจียไต้จึง" จากนั้นอีกประมาณ 30 ปีถัดมา จึงขยายกิจการจากไปสู่ธุรกิจอาหารสัตว์ ในปี พ.ศ. 2507 ธนินท์ เจียรวนนท์ ออกจากบริษัทสหสามัคคีค้าสัตว์ แล้วกลับมาทำงานที่เจริญโภคภัณฑ์เมื่ออายุ 25 ปี ในตำแหน่งผู้จัดการทั่วไป จากนั้นจึงนำมาสู่การเลี้ยงไก่เนื้อในโรงเรือนเป็นครั้งแรก ขยายสู่เครือข่ายเลี้ยงไก่แบบค้ำประกันรายได้ และโรงงานผลิตอาหารสัตว์ที่ใหญ่สุดในเอเชียตะวันออกเฉียงใต้ ต่อมาในปี พ.ศ. 2519 ได้จดทะเบียนจัดตั้งบริษัท เครือเจริญโภคภัณฑ์ จำกัด เพื่อเป็นศูนย์กลางของการขยายกิจการในเครือ ทั้งในประเทศไทยและต่างประเทศ
ปัจจุบันเครือเจริญโภคภัณฑ์ มีธุรกิจครอบคลุมหลายอุตสาหกรรม และมีตราสินค้าที่คุ้นเคยกับคนไทยเป็นอย่างดี เช่น
นอกจากนี้ เครือเจริญโภคภัณฑ์ยังส่งบริษัทในเครือจำนวน 4 บริษัทเข้าซื้อขายในตลาดหลักทรัพย์แห่งประเทศไทย โดยประกอบไปด้วย
กลุ่มการเกษตรและอาหาร
เครือเจริญโภคภัณฑ์ประกอบธุรกิจทางด้านเกษตรและอาหารหลายชนิดมีตั้งแต่ ซื้อขายพืชไร่, ฟาร์มไก่พันธุ์, เป็ดพันธุ์, หมู, กุ้ง, ปลาทับทิม, โรงงานแปรรูปอาหาร, โรงงานอาหารสัตว์ ผ่านทางบริษัทลูก ๆ ซึ่งมีอยู่กระจายทั่วประเทศไทย และในต่างประเทศบางแห่ง โดยเฉพาะในประเทศจีน มีบริษัท ดังนี้
รายได้ ไม่มีข้อมูล กำไร ไม่มีข้อมูล ธุรกิจ ผลิตและค้าขายวัตถุดิบอาหารสัตว์
รายได้ 464,465 ล้านบาท กำไร 14,703 ล้านบาท ธุรกิจ เกษตรอุตสาหกรรมแบบครบวงจร,ผลิตภัณฑ์อาหารตรา CP, ไส้กรอกตรา BKP, นมตรา MEIJI, ร้านอาหาร CHESTER'S GRILL และอืน ๆ
รายได้ 12,717 ล้านบาท กำไร 16.65 ล้านบาท ธุรกิจ การค้าระหว่างประเทศ,นำเข้า และ ส่งออก
รายได้ 15,123 ล้านบาท กำไร 28.52 ล้านบาท ธุรกิจ ผลิตข้าว และผลิตภัณฑ์ข้าวตราฉัตร
กลุ่มการสื่อสารและโทรคมนาคม
มีบริษัทในเครือดังนี้
- ทรูออนไลน์ รายได้ 28,300 ล้านบาท กำไร 3,704 ล้านบาท ธุรกิจ บริการด้านอินเทอร์เน็ต
- ทรูมูฟเอช รายได้ 93,876 ล้านบาท ขาดทุน 4,878 ล้านบาท ธุรกิจ บริการด้านโทรศัพท์มือถือ
- ทรูวิชั่นส์ รายได้ 12,406 ล้านบาท ขาดทุน 1,375 ล้านบาท ธุรกิจ บริการโทรทัศน์แบบบอกรับสมาชิก
- ธุรกิจอื่น ร้านกาแฟ : ทรูคอฟฟี่ และอื่น ๆ
กลุ่มการค้าปลีกและค้าส่ง
รายได้ 434,712 ล้านบาท กำไร 16,677 ล้านบาท ธุรกิจ มีดังนี้
- ร้านสะดวกซื้อ เซเว่นอีเลฟเว่น
- ร้านขนมปัง Bellinee's Bake&Brew
รายได้ 50,328 ล้านบาท ขาดทุน 2,638 ล้านบาท ธุรกิจ ประกอบธุรกิจห้างสรรพสินค้าและซุปเปอรฺมาเก็ต ในประเทศจีน ในชื่อ LOTUS และจดทะเบียนในตลาดหลักทรัพย์ฮ่องกง
กลุ่มอสังหาริมทรัพย์
รายได้ 2,803 ล้านบาท กำไร 534 ล้านบาท ธุรกิจ พัฒนาโครงการอสังหาริมทรัพย์ เจ้าของอาคาร ซีพีทาวเวอร์ ศูนย์การค้าฟอร์จูนทาวน์ ผู้ร่วมทุน ไอคอนสยาม
เครือเจริญโภคภัณฑ์ยังมีบริษัทอื่น ๆ อีกมากมาย รวมแล้วเครือเจริญโภคภัณฑ์จะมีรายได้ทั้งหมด รายได้ 5,527,711 ล้านบาท กำไร 420,000 ล้านบาท
กิจการร่วมค้า
เครือเจริญโภคภัณฑ์มีกิจการร่วมค้า (joint-venture) กับบริษัทจากต่างประเทศดังนี้
พม่า
เครือเจริญโภคภัณฑ์ ลงทุนด้านเกษตรกรรมในพม่ามาตั้งแต่ปี 2540 ดำเนินธุรกิจในพม่า คือ การส่งเสริมการเพาะปลูก พืชไร่ ได้แก่ ข้าวโพด การเพาะเลี้ยงสัตว์บก ได้แก่ การเลี้ยงไก่ การเพาะเลี้ยงสัตว์น้ำ ได้แก่การทำฟาร์มกุ้ง และการทำอาหารสัตว์
จีน
มีการลงทุนใน บริษัท โลตัส เซี่ยงไฮ้ ซุปเปอร์เซ็นเตอร์เชนสโตร์ จำกัด เพื่อบริหาร โลตัส ซุปเปอร์เซ็นเตอร์ ซึ่งมีจำนวน 77 สาขาทั่วประเทศจีน
เกรซ ฮอปเปอร์
พลเรือตรี เกรซ บรูซเตอร์ มัวเรย์ ฮอปเปอร์ ชื่อเกิด Murray (9 ธันวาคม 1906 – 1 มกราคม 1992) เป็นชาวอเมริกัน เป็นนักวิทยาการคอมพิวเตอร์ และนาวิกโยธิน กองทัพเรือสหรัฐ หนึ่งในโปรแกรมเมอร์คนแรกที่สร้าง Harvard Mark I คอมพิวเตอร์ เธอเป็นผู้บุกเบิกการเขียนโปรแกรมคอมพิวเตอร์และได้สร้าง Linker รุ่นแรกๆ ฮอปเปอร์เป็นคนแรกที่ออกแบบทฤษฏีของคอมพิวเตอร์ที่สามารถอ่านภาษาคอมพิวเตอร์ได้หลายภาษาและภาษาโปรแกรม FLOW-MATIC ซึ่งได้นำไปสู่การสร้างภาษา COBOL ซึ่งเป็นภาษาระดับสูงที่ใช้ในการเขียนคำสั่งโปรแกรมคอมพิวเตอร์โดยใช้เป็นภาษาอังกฤษที่ใช้กันอยู่ในทุกวันนี้
ก่อนที่จะเข้าร่วมกับกองทัพเรือ ฮอปเปอร์ได้รับดุษฎีบัณฑิต ในสาขาคณิตศาสตร์จากมหาวิทยาลัยเยล และเคยเป็นศาสตราจารย์วิชาคณิตศาสตร์ที่วิทยาลัยวาสซาร์ ฮอปเปอร์พยายามที่จะสมัครเป็นทหารเรือในช่วงสงครามโลกครั้งที่ 2 แต่กลับถูกปฏิเสธเนื่องจากเธออายุ 34 ปี เธอจึงตัดสินใจเป็นทหารเรือกองกำลังสำรอง ฮอปเปอร์เริ่มทำงานทางด้านคอมพิวเตอร์ในปีค.ศ. 1944 ซึ่งเธอเป็นส่วนหนึ่งของทีม ฮาเวิร์ด มาร์ค 1 นำโดย ฮาวเวิร์ดแฮธาเวย์ไอเคน ในปี ค.ศ. 1949 เธอเข้าร่วมกับ Eckert–Mauchly Computer Corporation และเป็นส่วนหนึ่งของทีมที่พัฒนาคอมพิวเตอร์ UNIVAC I ที่ Eckert–Mauchly เธอเป็นผู้ควบคุมการพัฒนาของหนึ่งในคอมไพเลอร์รุ่นแรกๆ COBOL เธอเชื่อว่าภาษาอังกฤษสามารถนำมาใช้เขียนโปรแกรมได้ ตัวคอมไพเลอร์ของเธอสามารถแปลงจากภาษาอังกฤษเป็น รหัสเครื่องที่สามารถเข้าใจด้วยภาษาคอมพิวเตอร์ได้ ในปี 1952 ฮอปเปอร์ได้สร้างโปรแกรมเชื่อมโยงของเธอสำเร็จ ซึ่งแต่เดิมเรียกว่าคอมไพเลอร์ ซึ่งถูกเขียนสำหรับระบบ A-0   ในช่วงที่เธอกำลังรับใช้ประเทศในช่วงสงคราม เธอเป็นผู้เขียนร่วม สำหรับงานวิจัย 3 งาน ซึ่งอ้างอิงจาก ผลงานของเธอ ฮาเวิด มาร์ค 1
ในปี ค.ศ.1954 Eckert–Mauchly เลือกฮอปเปอร์เป็นคนนำบริษัทของเขาไปสู่การทำโปรแกรมอัตโนมัติและเธอก็ได้เผยแพร่หนึ่งในภาษาที่ถูกแปลเป็นภาษาคอมพิวเตอร์ชนิดคอมไพล์ ในยุคแรกๆเช่น FLOW-MATIC ในปี 1959 เธอได้เข้าร่วมในสมาคม CODASYL ซึ่งได้ปรึกษาเธอเกี่ยวกับการสร้าง คอมพิวเตอร์ที่สามารถอ่านภาษาคอมพิวเตอร์ได้หลายระดับ จึงนำไปสู่ภาษา COBOL ซึ่งมีแรงบันดาลใจมากจากไอเดียของเธอ ทำให้ภาษาคอมพิวเตอร์สามารถเขียนได้จากภาษาอังกฤษได้ทันที ในปี 1996 เธอเกษียรจากหน่วยกำลังสำรองทหาเรือ แต่ในปี 1967 กองทัพเรือเรียกเธอกลับไปรับราชการต่อ เธอได้เกษียรออกจากกองทัพเรือถายหลังในปี 1986 และได้ทำงานเป็น ที่ปรึกษาสำหรับ ดิจิตอลอีควิบเมนต์คอร์เปอเรชัน พูดคุยประสบการณ์ของเธอเกี่ยวกับคอมพิวเตอร์ในที่ทำงาน
จรวดนำวิถีทำลายอากาศยานของอาร์ลีห์เบิร์กกองทัพสหรัฐ ยูเอสเอสฮอปเปอร์ (DDG-70) ถูกตั้งชื่อตามเธอ นั่นคือ Cray XE6 "ฮอปเปอร์" ซูเปอร์คอมพิวเตอร์ซึ่งอยู่ที่ NERSC ตลอดระยะเวลาชีวิตของเธอ ฮอปเปอร์ได้รับปริญญากิตติมศักดิ์ 40 ใบจากมหาวิทยาลัยทั่วโลก Grace Hopper College ที่มหาวิทยาลัยเยล ได้ถูกจัดขึ้นเพื่อเป็นเกียรติแด่เธอ ในปี 1991 เธอได้รับ เหรียญรางวัลเทคโนโลยีและนวัตกรรมแห่งชาติ วันที่ 22 พฤศจิกายน 2016 เธอได้รับเหรียญอิสรภาพประธานาธิบดี จากประธานาธิบดี บารัก โอบามาหลังจากที่เธอได้เสียชีวิตลงแล้ว
อาร์ตูโร เอสตราดา
อาร์ทูโร เอสตราด้า (Arturo Estrada) นักมวยสากลชาวเม็กซิโก เกิดเมื่อ 21 กุมภาพันธ์ พ.ศ. 2514 ที่เม็กซิโก ฉายา สถิติการชก 73 ครั้ง ชนะ 28 (น็อค 13) เสมอ 2 แพ้ 43
ซิป2
ซิป2 (Zip2) เป็นบริษัทที่จัดหาและได้รับใบอนุญาตซอฟต์แวร์คู่มือเมืองออนไลน์ให้กับหนังสือพิมพ์ บริษัทก่อตั้งขึ้นในพาโลอัลโต, แคลิฟอร์เนีย ในฐานะเครือข่ายข้อมูลการเชื่อมโยงทั่วโลก ในปี ค.ศ. 1995 โดยพี่น้อง อีลอนและ คิมบาล มัสก์ และ เกร็ก โคยูรี เริ่มแรก Global Link ให้ธุรกิจในท้องถิ่นมีตัวตนทางอินเทอร์เน็ต   แต่ต่อมาได้เริ่มให้ความช่วยเหลือหนังสือพิมพ์ในการออกแบบคู่มือแนะนำเมืองออนไลน์ก่อนที่คอมแพค คอมพิวเตอร์จะซื้อในปี ค.ศ. 1999
สปริงฟีลด์
สปริงฟีลด์ (Springfield) เป็นชื่อเมืองในสหรัฐอเมริกาซึ่งเชื่อว่ามีมากกว่า 121 เมืองที่ชื่อว่าสปริงฟีลด์ใน 34 รัฐ โดยในรัฐเพนซิลเวเนีย มีอยู่ 9 เมือง และรัฐวิสคอนซินมีอยู่ 4 เมืองที่ชื่อเดียวกัน โดยเมืองสปริงฟีลด์ที่เป็นที่รู้จักกันมากคือ เมืองสปริงฟีลด์ในรัฐแมสซาชูเซตส์ มีประชากร ประมาณ 150,000 คน และเมืองสปริงฟีลด์ที่เป็นเมืองหลวงของรัฐอิลลินอย มีประชากรประมาณ 110,000 คน นอกจากนี้ เมืองสปริงฟีลด์ยังมีอยู่ในหลายประเทศทั่วโลก เช่นใน ออสเตรเลีย สหราชอาณาจักร แคนาดา ไอร์แลนด์ และแอฟริกาใต้
สปริงฟีลด์ ที่เป็นที่รู้จักอีกแห่งหนึ่ง คือ เมืองสปริงฟีลด์ เมืองในภาพยนตร์การ์ตูนเรื่อง เดอะซิมป์สันส์ ซึ่งเป็นการ์ตูนยอดนิยมรายการหนึ่งที่ฉายในช่วง ค.ศ. 1989-2002
เมืองสปริงฟีลด์ สามารถหมายถึง
นภัสสร ภูธรใจ
นภัสสร ภูธรใจ (เกิด 24 มกราคม พ.ศ. 2526) ชื่อเล่น นิว หรือที่รู้จักกันในชื่อ นิว เดอะสตาร์ โดยมีภูมิลำเนาอยู่ในอำเภอสันป่าตอง จังหวัดเชียงใหม่ ได้รับตำแหน่งรองชนะเลิศอันดับ 2 ในรายการ เดอะสตาร์ ค้นฟ้าคว้าดาว ปี 1 สำเร็จการศึกษาจากคณะมนุษยศาสตร์และสังคมศาสตร์ สาขาภาษาญี่ปุ่น มหาวิทยาลัยราชภัฏเชียงใหม่ เป็นนักร้องเพลงป็อป/อาร์แอนด์บี ในสังกัดของจีเอ็มเอ็ม แกรมมี่ คู่กับ จิ๋ว ปิยนุช เสือจงพรู ในนาม นิว จิ๋ว
ประวัติ
นภัสสร ภูธรใจ (นิว) หรือ นิว เดอะสตาร์ เกิดเมื่อวันที่ 24 มกราคม พ.ศ. 2526 โดยมีภูมิลำเนาอยู่ในอำเภอสันป่าตอง จังหวัดเชียงใหม่ ได้รับตำแหน่งรองชนะเลิศอันดับ 3 ในรายการ "เดอะสตาร์ ค้นฟ้าคว้าดาว ปีที่ 1" สำเร็จการศึกษาชั้นมัธยมศึกษาจากโรงเรียนดาราวิทยาลัย และปริญญาตรีจากคณะมนุษยศาสตร์และสังคมศาสตร์ สาขาภาษาญี่ปุ่น มหาวิทยาลัยราชภัฏเชียงใหม่
ซึ่งในขณะที่กำลังศึกษาอยู่นั้น ก็ได้ทำงานไปด้วย คือเป็นนักร้องในผับชื่อ The Cottage โดยวันหนึ่งนิวได้เห็นประกาศรับสมัครผู้เข้าประกวดร้องเพลง รายการ เดอะสตาร์ ค้นฟ้าคว้าดาว ครั้งที่ 1 นิวจึงตัดสินใจชวน จิ๋ว เดอะสตาร์ หรือ ปิยนุช เสือจงพรู จิ๋ว มาสมัครด้วย และนั่นก็เป็นก้าวแรกของทั้งสองคนในเวที เดอะสตาร์ ในการแสดงความสามารถในการร้องเพลง รวมทั้ง มิตรภาพแห่งเพื่อน ที่ทั้งสองมีต่อกัน ปัจจุบันคบหาดูใจกับ เปรมณัช สุวรรณานนท์ ดีเจคลื่น 91.5 hot wave และพิธีกรสังกัด จีเอ็มเอ็ม แกรมมี่ และทั้งคู่ได้สมรสกันแล้ว  เมื่อวันที่ 1 พฤศจิกายน พ.ศ. 2560 เป็นพิธีแบบล้านนา โดยจัดงานแต่งงานที่บ้านเกิดของฝ่ายหญิงที่จังหวัดเชียงใหม่ และงานฉลองมงคลสมรสวันที่ 4 ธันวาคม พ.ศ. 2560 จัดที่ จีเอ็มเอ็ม ไลฟ์ เฮาส์
นิวเป็นนักร้องที่มีน้ำเสียงเป็นเอกลักษณ์ และทรงพลัง สามารถขับร้องเพลงได้หลากหลายประเภท อาทิ ป็อป, อาร์แอนด์บี, แจ๊ส, แดนซ์, ฮิปฮอป, ร็อกแอนด์โรล เป็นต้น ความสามารถที่โดดเด่นของเธอ คือ การร้องเพลงที่ใช้พลังเสียง, การลากเสียง, การใช้เสียงหลบ, การเอื้อนเสียง, การร้องประสาน, เสียงหวีด โดยนิวได้ใช้เสียงหวีดในเพลง Loving you ได้สูงถึง G6, การร้องแบบ Improvise และการดึงไมค์ที่เป็นเอกลักษณ์ โดยมีนักร้องที่เป็นแรงบันดาลใจของเธอ คือ Beyonce, Christina Aguilera และ Alicia Keys นิวมีเร้นจ์ความกว้างของเสียง 3.4 ออกเตฟ (Eb3 - G6)
ตลอดการประกวดเธอมีเพลงที่นำมาขับร้องและได้รับการชื่นชมหลายเพลง อาทิ สักวันต้องได้ดี, คิดถึงเธอทุกที...ที่อยู่คนเดียว, สาวนาสั่งแฟน, ไม่ยอมหมดหวัง, Loving you และ ปล่อยใจฝัน
ผลงานเพลง
ดูเพิ่มเติมผลงานกับวง นิว จิ๋ว
พระนางอึยอิน
สมเด็จพระราชินีอึยอิน (Queen Uiin) พระราชินีองค์แรกใน พระเจ้าซ็อนโจ พระราชาลำดับที่ 14 แห่ง ราชวงศ์โชซ็อน
สมเด็จพระราชินีอึยอินประสูติเมื่อวันที่ 5 พฤษภาคม ค.ศ. 1555 ในสกุลปาร์คแห่งบันนัมมีพระนามเดิมว่าอย่างไรไม่ปรากฏได้เข้าพิธีอภิเษกกับ เจ้าชายฮาชอง เมื่อองค์ชายฮาชองได้ประกอบพระราชพิธีราชาภิเษกขึ้นเป็น พระเจ้าซอนโจ ใน ค.ศ. 1565 ก็ได้สถาปนา เจ้าหญิงพระชายา จากสกุลปาร์คขึ้นเป็นพระราชินีอึยอินเมื่อ ค.ศ. 1569
แช่ม แช่มรัมย์
วิวัฒน์ แช่มรัมย์ หรือที่รู้จักกันดีในชื่อ แช่ม แช่มรัมย์ เป็นนักร้อง นักแสดงชาวไทย สังกัดค่ายแกรมมี่โกลด์ เธออยู่ในวงการบันเทิงมาแล้ว 24 ปี
พระนางอึยอิน
ในสงครามการรุกรานโชซ็อนของญี่ปุ่นทั้ง 2 ครั้งพระเจ้าซ็อนโจได้หลบหนีไปโดยมิได้พาพระราชินีอึยอินไปด้วยแต่กลับพาพระสนมอินบินซึ่งเป็นพระสนมองค์โปรดไปแทน
แช่ม แช่มรัมย์
ประวัติ
เกิดเมื่อวันที่ 14 กุมภาพันธ์ พ.ศ. 2519 ที่อำเภอห้วยราช จังหวัดบุรีรัมย์
พระนางอึยอิน
สมเด็จพระราชินีอึยอินสวรรคตเมื่อวันที่ 5 สิงหาคม ค.ศ. 1600 ที่ พระราชวังท็อกซู ขณะมีพระชนมายุเพียง 45 พรรษาโดยไม่มีพระราชโอรส-ธิดา
1555 1600
แช่ม แช่มรัมย์
ประวัติ
ย้ายมา อำเภอ เสิงสาง จังหวัดนครราชสีมา เป็นนักร้อง นักแสดงชาวไทย ร้องเพลงแนวเพื่อชีวิต สังกัดแกรมมี่โกลด์ ก่อนออกผลงานอัลบั้ม เล่นดนตรีตามร้านอาหาร และเคยได้รับรางวัล รองชนะเลิศอันดับที่สอง จากการประกวดดนตรีโฟล์คซอง ของมหาวิทยาลัยธรรมศาสตร์ จ นมีผลงานอัลบั้มชุดแรกชื่อชุด แช่ม แช่มรัมย์ Vol.1 ในปี 2542 หลังจากนั้นออกผลงานชุดที่ 2 ชื่อ พันธุ์เดียวกัน ในปี 2543
ชีวิตครอบครัว สมรสกับภรรยาลูกครึ่งที่นับถือศาสนาอิสลามชื่อ โฮไซนา จึงเปลี่ยนไปนับถือศาสนาอิสลามตามภรรยา ทั้งสองมีบุตรและธิดาสองคน คนโตชื่อ ชารีนา แช่มรัมย์ เป็นผู้หญิงและ คนเล็กชื่อ มาร์ติน แช่มรัมย์ เป็นผู้ชาย
งานสุดท้ายที่เขาทำก่อนพักเบรกคืออัลบั้มชุดที่ 8 ของเขาในปี 2554 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมีโกลด์
อัลบั้มเดี่ยว
{| class="wikitable" !ปี !ชื่ออัลบั้ม !รายชื่อเพลง
เพลงที่ไม่ได้ปล่อย
ปล่อยให้ได้ฟังในรูปแบบ Demo Version ใน YouTube channel : แช่ม แช่มรัมย์ : Cham Chamrum OFFICIAL {| class="wikitable" ! ข้อมูลอัลบั้ม ! รายชื่อเพลง ! สถานะเพลงในปัจจุบัน
อัลบั้มรวมฮิต
{| class="wikitable" !ปี !ชื่ออัลบั้ม !หมายเหตุ
จัสติน ลิน
จัสติน ลิน (Justin Lin; ) เป็นผู้กำกับภาพยนตร์ชาวอเมริกันที่ทำรายได้ไปทั่วโลกราว 2.3 พันล้านเหรียญสหรัฐ ณ เดือนมีนาคม 2017 เขาเป็นที่รู้จักดีในฐานะผู้กำกับภาพยนตร์จากการกำกับภาพยนตร์เรื่อง เบทเทอร์ ลัค ทูมอร์โรว์, เดอะฟาสต์แอนด์เดอะฟิวเรียส ภาค (3-6, 9-10) และภาพยนตร์เรื่อง สตาร์ เทรค: ข้ามขอบจักรวาล เขายังเป็นที่รู้จักในฐานะผู้กำกับซีรีส์ทางโทรทัศน์เรื่อง Community และ True Detective
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ จัสติน ลิน 0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
งักปุ๊กคุ้ง
งักปุ๊กคุ้ง หรือ เยฺว่ ปู้ฉวิน ตามสำเนียงกลาง เป็นตัวละครในเรื่อง กระบี่เย้ยยุทธจักร เขาเป็นปรมาจารย์ยุทธแห่งหัวซาน ซึ่งเป็นอาจารย์ของเหล็งฮู้ชง โดยมีฉายาว่า กระบี่วิญญูชน มีความมักใหญ่ใฝ่สูงจนน่ากลัว และ ทำการใส่ร้ายป้ายสีเหล็งฮู้ชงเพื่อฝึกเพลงกระบี่ปราบมาร
งักปุ๊กคุ้ง แซ่งัก นามปุกคุ้ง เป็นเจ้าสำนักฮั้วซัว ผู้สืบทอดเพลงกระบี่และลมปราณเมฆม่วงแห่งสำนักฮั้วซัว หนึ่งใน 5 สำนักกระบี่แห่งบู๊ลิ้ม ภาพภายนอกเป็นผู้กล้าที่ได้ชื่อว่าเป็นจอมยุทธ์ผู้ทรงคุณธรรม เป็นเจ้าสำนักกระบี่อันเลื่องชื่อที่ได้รับการยอมรับว่าเป็นสำนักมาตรฐานของยุทธจักร จนได้รับฉายาจากบรรดาจอมยุทธ์ว่า “กระบี่วิญญูชน”
งักปุ๊กคุ้ง นอกจากจะเป็นเจ้าสำนักของยอดสำนักกระบี่แล้ว ในด้านของชาติพันธุ์ เจ้าตัวยังเชื่อมั่นด้วยว่า ต้นตระกูลงักของตนมีวีรบุรุษกู้ชาติอยู่หลายคน โดยหนึ่งในผู้ที่มีชื่อเสียงที่สุดของตระกูลงักก็คือ ‘งักฮุย (เย่ว์เฟย) ’ ยอดขุนพลแห่งราชวงศ์ซ่งใต้ งักปุ๊กคุ้งเชื่อมั่นใน ‘คุณธรรม’ ของตนจนถึงกับเดินทางรอนแรมพาเหล่าศิษย์ฮั้วซัวไปเคารพสถานที่ศักดิ์สิทธิ์ของงักฮุย
นาน้อย
นาน้อย อาจหมายถึง
อันโตนิโอ บันเดรัส
โฆเซ อันโตนิโอ โดมิงเกซ บันเดรา (José Antonio Domínguez Bandera) หรือชื่อในการแสดงว่า อันโตนิโอ บันเดรัส (Antonio Banderas) เกิดเมื่อวันที่ 10 สิงหาคม ค.ศ. 1960 เป็นนักแสดงชาวสเปน ผู้กำกับภาพยนตร์ ผู้ผลิตภาพยนตร์ และนักร้อง เขาเริ่มอาชีพการแสดงเมื่ออายุ 19 ปีกับภาพยนตร์ที่กำกับโดยเปโดร อัลโมโดบาร์ จากนั้นแสดงในภาพยนตร์ฮอลลีวุดอย่างเรื่อง มหาประลัยตัดมหาประลัย, Evita, Interview with the Vampire, Philadelphia, Desperado, The Mask of Zorro, Spy Kids และ Shrek
อ้างอิง
1960
โคลสคอมแบต: เฟิสต์ทูไฟต์
โคลสคอมแบต: เฟิสต์ทูไฟต์ (Close Combat: First to Fight) เป็นวิดีโอเกมยิงมุมมองบุคคลที่หนึ่งทางทหาร ที่สร้างโดยเดสติเนียร์สตูดิโอส์สำหรับไมโครซอฟท์ วินโดวส์, แมคอินทอช และเอกซ์บอกซ์ ซึ่งเปิดตัวในเดือนเมษายน ค.ศ. 2005 โดยผู้เล่นจะบังคับการชุดยิงของนาวิกโยธินสหรัฐสามคนในสถานการณ์สมมติที่เหมือนจริง ซึ่งสหประชาชาติส่งนาวิกโยธินไปยังประเทศเลบานอนเมื่อนายกรัฐมนตรีของพวกเขาป่วย และซีเรียกับอิหร่านได้ส่งกองกำลังเพื่อหนุนกลุ่มบางกลุ่ม
เกมดังกล่าวมีรูปจำลองทางจิตวิทยาสำหรับตัวละครเอไอทุกตัว รวมถึงศัตรู, พลเรือน และสมาชิกในทีม ซึ่งไม่ควรเล่นเกมสองเกมเหมือนกันเนื่องจากความแปรปรวนของปฏิกิริยามนุษย์จำลองต่อความตึงเครียด
เกมนี้ได้รับการออกแบบโดยใช้ข้อมูลจากนาวิกโยธินประจำการและเกษียณอายุจากกองพันทหารที่ 3 หน่วยนาวิกโยธินที่ 1 ที่เพิ่งเข้าร่วมการรบรอบเมืองฟัลลูจาห์ ประเทศอิรัก ในช่วงปฏิบัติการแฟนธอมฟิวรีซึ่งกลายเป็นที่รู้จักในชื่อยุทธการที่ฟัลลูจาห์ครั้งที่สอง
โครงเรื่อง
ผู้เล่นจะสวมบทบาทเป็นสิบตรีเหล่าทหารนาวิกโยธินสหรัฐพร้อมกับสัญญาณเรียกแกลดิเอเตอร์ 2 ซึ่งนายกรัฐมนตรีเลบานอนล้มป่วย และต้องออกจากตำแหน่งชั่วคราวเพื่อพักฟื้น เมื่อเห็นโอกาสสำคัญในการควบคุม เลบานอน, ซีเรีย และอิหร่านจึงเริ่มจัดส่งกลุ่มผู้ก่อการร้ายในประเทศ เมื่อเหตุการณ์ลุกลามมากขึ้น เหล่านาวิกโยธินจึงแทรกเข้าไปในเบรุตเป็นครั้งที่สาม
โฟกัส (วงดนตรีเกาหลี)
โฟกัส (F.cuz) เป็นวงดนตรีบอยแบนด์สัญชาติเกาหลีใต้ สังกัดค่าย CAN&J’s Entertainment เปิดตัวเมื่อวันที่ 8 มกราคม พ.ศ. 2553 ประกอบด้วยสมาชิก 4 คน ได้แก่ อี ยู, เย จุน, คัน, จิน-อน ชื่อวงคำว่า F.cuz แปลว่า 'ศูนย์รวม' โดยใช้รูปแบบการออกเสียงและความหมายในภาษาอังกฤษเหมือนคำว่า 'Focus' อีกทั้งการที่สมาชิกทั้งหมดในวงมี 4 คนก็เปรียบเสมือนตัว F แรกคือคำว่า Four ในขณะที่ cuz ย่อมาจากคำว่าเหตุผล เมื่อรวมกันจะได้คำว่า 'เหตุผลในการรวมตัวของคนทั้ง 4' หรือในความหมายที่ว่า 'โฟกัส (F.cuz) คือจุดศูนย์กลางของวงการเพลงจากสมาชิกทั้ง 4 คน เมื่อปี2553 หลังจาที่สมาชิกในวง อี ยู ลูกชายของซอลอุนโด ได้ถอนตัวออกไป ทำให้ทางต้นสังกัดได้ทำการเปิดตัว 2 สมาชิกใหม่นั้นก็คือ เรฮยอน และแดกอน
อำเภอเมืองตราด
เมืองตราด เป็นอำเภอหนึ่งใน 7 อำเภอของจังหวัดตราด เป็นที่ตั้งของศาลากลางจังหวัด และหน่วยงานราชการต่าง ๆ และเป็นศูนย์กลางความเจริญของจังหวัด
ประวัติ
ชื่อเมืองตราด หรือเมืองทุ่งใหญ่ปรากฏในทำเนียบหัวเมืองสมัยพระเจ้าปราสาททอง (พ.ศ. 2178) ว่าเป็นหัวเมืองชายทะเล สังกัดฝ่ายการต่างประเทศ ซึ่งเกี่ยวข้องกับด้านการคลัง นอกจากเป็นแหล่งสินค้าแล้ว ตราดยังเป็นหนึ่งในเมืองท่าชายทะเลที่มีชัยภูมิเหมาะกับการแวะจอดเรือ เพื่อขนถ่ายซื้อขายแลกเปลี่ยนสินค้า เติมเสบียงอาหารน้ำจืด บริเวณอ่าวเมืองตราดจึงเป็นที่ตั้งชุมชน พ่อค้าชาวจีนที่เดินทางมาค้าขาย ครั้งเมื่อสงครามกู้เอกราชสมเด็จพระเจ้าตากสินทรงเลือกเมืองตราดเป็นเมืองหน้าด่านกันชน ทำหน้าที่ส่งเสบียงอาหารก่อนเคลื่อนทัพเรือออกจากจันทบุรียกไปขับไล่พม่าเพื่อกอบกู้เอกราชคืนสู่ชาติไทย
ที่ตั้งและอาณาเขต
อำเภอเมืองตราดมีอาณาเขตติดต่อกับอำเภอข้างเคียง ดังนี้
การปกครองส่วนท้องถิ่น
ท้องที่อำเภอเมืองตราดประกอบด้วยองค์กรปกครองส่วนท้องถิ่น 14 แห่ง ได้แก่
เศรษฐกิจ
ในพื้นที่ตำบลท่าพริกและเนินทรายมีการปลูกมันเทศจำนวนมาก
อุทัย พิมพ์ใจชน
ประวัติ
นายอุทัย เป็นสมาชิกสภาผู้แทนราษฎรสมัยแรกเมื่อ พ.ศ. 2512 สังกัดพรรคประชาธิปัตย์ จากการชักชวนของนายธรรมนูญ เทียนเงิน สมาชิกพรรค  จนกระทั่งเกิดรัฐประหาร 17 พฤศจิกายน พ.ศ. 2514 จอมพลถนอม กิตติขจรและจอมพลประภาส จารุเสถียร ยึดอำนาจตัวเอง นายอุทัย พร้อมด้วย ส.ส. อีก 2 คน คือ นายอนันต์ ภักดิ์ประไพ และนายบุญเกิด หิรัญคำ ได้ยื่นฟ้องต่อศาลอาญาให้ดำเนินคดีต่อคณะปฏิวัติในข้อหากบฏ ถือเป็นท้าทายอำนาจของผู้มีอำนาจอย่างตรงไปตรงมา
จอมพลถนอม กิตติขจร ได้ออกคำสั่งหัวหน้าคณะปฏิวัติ ที่ 36/2515 ลงวันที่ 22 มิถุนายน พ.ศ. 2515 ทำให้ทั้งสามคนตกเป็นจำเลยและถูกจำคุก โดยนายอุทัยถูกจำคุกเป็นเวลา 10 ปี ซึ่งต่อมาในยุครัฐบาลนายสัญญา ธรรมศักดิ์ เป็นนายกรัฐมนตรี ทั้งหมดก็ได้รับการปล่อยตัวออกจากเรือนจำ ในวันที่ 26 มกราคม พ.ศ. 2517
นายอุทัย ได้ตกเป็นข่าวฮือฮาในปี พ.ศ. 2537 ขณะดำรงตำแหน่งเป็น รัฐมนตรีว่าการกระทรวงพาณิชย์ เมื่อถูกติวเตอร์คนหนึ่งปาถุงอุจจาระ ใส่ขณะแถลงข่าว หลังเหตุการณ์ครั้งนั้น นายอุทัย ไม่ได้ดำเนินคดี หรือตอบโต้ใด ๆ กับผู้ก่อเหตุ ซึ่งส่งผลดีกับภาพลักษณ์ของนายอุทัย ในฐานะเป็นผู้มีอาวุโสที่ไม่ใช้อำนาจกับผู้ด้อยอำนาจกว่า
ต่อมาในปี พ.ศ. 2540 นายอุทัยได้รับเลือกให้เป็น ประธานสภาร่างรัฐธรรมนูญฉบับปี 2540
ในปี พ.ศ. 2544 เมื่อพรรคไทยรักไทยได้รับเสียงข้างมากในการเลือกตั้ง นายอุทัยก็ได้ย้ายตัวเองเข้าสังกัด พรรคไทยรักไทย ได้ดำรงตำแหน่ง ประธานรัฐสภา และประธานสภาผู้แทนราษฎร ต่อมาในการขับไล่ ทักษิณ ชินวัตร ให้ลาออกจากตำแหน่งนายกรัฐมนตรีที่ท้องสนามหลวง นายอุทัยได้ขึ้นปราศรัยบนเวทีขับไล่ พ.ต.ท.ทักษิณ ด้วย ต่อมาในการเลือกตั้งวุฒิสมาชิกเมื่อวันที่ 19 เมษายน พ.ศ. 2549 นายอุทัยก็ได้ลงรับสมัครในพื้นที่ กรุงเทพมหานคร และได้รับการเลือกตั้งอีกครั้ง โดยได้รับเลือกมาเป็นลำดับที่ 12 ได้คะแนน 25,407 คะแนน
สำนักงานเศรษฐกิจการคลัง
สำนักงานเศรษฐกิจการคลัง (Fiscal Policy Office) หรือย่อว่า สศค. เป็นส่วนราชการระดับกรม ในสังกัดกระทรวงการคลัง มีหน้าที่เสนอแนะและออกแบบนโยบาย แผน และมาตรการเกี่ยวกับการคลังและภาษีอากร วางแผนและดำเนินการเกี่ยวกับความร่วมมือทางการเงินและการธนาคารระหว่างประเทศและองค์กรระหว่างประเทศ และวางแผนประสานและดำเนินการเกี่ยวกับความร่วมมือทางการเงินและการคลังระหว่างประเทศและองค์กรระหว่างประเทศ
ประวัติ
สำนักงานเศรษฐกิจการคลัง จัดตั้งเมื่อวันที่ 18 ตุลาคม 2504 ตามพระราชบัญญัติปรับปรุงกระทรวง ทบวง กรม (ฉบับที่ 9) พ.ศ. 2504 ตามดำริของนายสุนทร หงส์ลดารมภ์ รัฐมนตรีว่าการกระทรวงการคลังในสมัยนั้น ที่เห็นว่าจำเป็นต้องมีการนำวิทยาการแผนใหม่ เข้ามาใช้ในการบริหาร และการกำหนดนโยบายการคลัง ตลอดจนจนจะต้องมีองค์กร หรือจุดรวม ที่จะสามารถประสานกิจกรรม ที่เกี่ยวกับเศรษฐกิจ และการคลังของประเทศ จึงควรต้องมีการจัดตั้งหน่วยงานที่เหมาะสม
หน่วยงานในสังกัด
หน่วยงานในสังกัดเป็นไปตามกฎกระทรวงแบ่งส่วนราชการสำนักงานเศรษฐกิจการคลัง (ฉบับ 2) พ.ศ. 2555
ทีมชาติที่ลงแข่งขันฟุตบอลโลกหญิง
ผลการแข่งขันโดยภูมิภาค
— เจ้าภาพแบ่งตามภูมิภาค
เหรินหมินปี้
หน่วยเงินของเหรินหมินปี้
หน่วยเงินพื้นฐานของเหรินหมินปี้ คือ หยวน (yuán) โดยทั่วไปจะเขียนโดยใช้อักษร 元 แต่ตามแบบแผนแล้ว จะใช้ตัวอักษร 圆 เพื่อป้องกันการปลอมแปลง ในบางครั้งชื่อของเงินตรา (เหรินหมินปี้) ก็สับสนกับคำที่ใช้เรียกหน่วยเงิน (หยวน) และในบางโอกาส หยวนก็ถูกเรียกเป็น ดอลลาร์ และคำย่อ RMB¥ บางครั้งก็เขียนเป็น CN$
ส้วมในประเทศญี่ปุ่น
ส้วมที่เป็นที่นิยมในประเทศญี่ปุ่นมี 2 แบบ ส้วมประเภทที่เก่าแก่ที่สุดเป็นส้วมแบบนั่งยอง ซึ่งปัจจุบันยังพบเห็นทั่วไปในห้องน้ำสาธารณะ ส่วนส้วมชักโครกและโถฉี่แบบตะวันตกเริ่มแพร่หลายหลังสงครามโลกครั้งที่สอง เทคโนโลยีปัจจุบันนิยมสำหรับส้วมแบบตะวันตกคือส้วมแบบบิเดต์ ซึ่งมีติดตั้งถึงร้อยละ 69 ของครัวเรือนญี่ปุ่น   ในญี่ปุ่น ส้วมแบบบิเดต์นี้มักถูกเรียกว่าวอชเลต ซึ่งเป็นยี่ห้อผลิตภัณฑ์ของบริษัท โตโต้ จำกัด และมีความสามารถหลายอย่างเช่น การล้างทวารหนัก การล้างแบบบิเดต์ การอุ่นที่นั่ง และการกำจัดกลิ่น
ชื่อเรียก
ในสมัยโบราณส้วมถูกเรียกว่า "ฮะบะกะริ (はばかり)", "เซตชิง (雪隠)", "โชซุ (手水)" แต่ตั้งแต่สมัยโชวะเป็นต้นมาศัพท์ที่ใช้เรียกส้วมก็ถูกเปลี่ยนเป็นคำที่ใช้ในปัจจุบันเช่น "โอะเตะอะระอิ　 (お手洗い)", "เคะโชชิสุ (化粧室)" รวมทั้งเริ่มมีการใช้คำทับศัพท์เช่น "โทะอิเระ (トイレ)" ด้วย
คำว่า “โทะอิเระ” (トイレ) เป็นศัพท์ที่ย่อมาจากคำว่า "toilet" ในภาษาอังกฤษ และสามารถหมายถึงทั้งโถส้วมและห้องที่มีโถส้วมอยู่ คำศัพท์ที่ใกล้เคียงกันคือ “โอะเตะอะระอิ” (お手洗い แปลว่าการล้างมือ) ซึ่งในความหมายอย่างแคบหมายถึงอ่างล้างมือ และเป็นคำแปลที่ยืมมาจากคำว่า "lavatory" ในภาษาอังกฤษ การใช้คำศัพท์นี้คล้ายคลึงกับคำว่า "bathroom" ในภาษาอังกฤษแบบอเมริกันที่ใช้หมายถึงห้องที่มีอ่างอาบน้ำ และ "toilet" ซึ่งหมายถึงการทำความสะอาดตนเอง นอกจากนี้มักพบคำว่า เคะโชชิสุ (化粧室 แปลว่าห้องแต่งหน้า) ซึ่งยืมมาจากคำว่า powder room ตามป้ายในห้างสรรพสินค้าและซูเปอร์มาร์เก็ต คำศัพท์พื้น ๆ อีกคำที่หมายถึงส้วมคือคำว่า "เบ็นโจะ" (便所 แปลว่าสถานที่เพื่อความสะดวก หรือสถานที่เพื่อถ่าย) ซึ่งมาจากคำว่า "เบ็น" (便) ซึ่งแปลว่า "ความสะดวก" หรือ "การขับถ่าย" ศัพท์คำนี้ถูกใช้โดยทั่วไป มักใช้ในโรงเรียนประถม สระน้ำสาธารณะ และในสถานที่สาธารณะอื่น ๆ ศัพท์คำนี้ไม่ถือว่าเป็นคำไม่สุภาพ แต่คนส่วนมากนิยมใช้ศัพท์คำอื่นที่ฟังไพเราะกว่า
ส้วมในความหมายของเครื่องสุขภัณฑ์จะถูกเรียกว่า "เบ็งกิ" (便器) ที่นั่งเรียกว่า "เบ็นซะ" (便座) กระโถนสำหรับเด็ก คนชรา หรือผู้ป่วยเรียกว่า "โอะมะรุ" (บางครั้งเขียนว่า 御虎子)